CELEX: 62015TN0560
Language: el
Date: 2015-09-28 00:00:00
Title: Υπόθεση T-560/15 P: Αναίρεση που άσκησε στις 28 Σεπτεμβρίου 2015 η LM κατά της διατάξεως που εξέδωσε το Δικαστήριο Δημόσιας Διοίκησης στις 14 Ιουλίου 2015 στην υπόθεση F-109/14, LM κατά Επιτροπής

14.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 414/32
            
         Αναίρεση που άσκησε στις 28 Σεπτεμβρίου 2015 η LM κατά της διατάξεως που εξέδωσε το Δικαστήριο Δημόσιας Διοίκησης στις 14 Ιουλίου 2015 στην υπόθεση F-109/14, LM κατά Επιτροπής
   (Υπόθεση T-560/15 P)
   (2015/C 414/42)
   Γλώσσα διαδικασίας: η ιταλική
   
      Διάδικοι
   
   
      Αναιρεσείουσα: LM (Ispra, Ιταλία) (εκπρόσωπος: L. Ribolzi, δικηγόρος)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Γενικό Δικαστήριο:
   
               —
            
            
               να αναιρέσει την αναιρεσιβαλλόμενη διάταξη.
            
         
      Λόγοι αναιρέσεως και κύρια επιχειρήματα
   
   Η υπό κρίση αίτηση αναιρέσεως στρέφεται κατά της διατάξεως του Δικαστηρίου Δημόσιας Διοίκησης της 14ης Ιουλίου 2015 (υπόθεση F-109/14), με την οποία απορρίφθηκε ως προδήλως αβάσιμη η προσφυγή που αποσκοπούσε στο να υποχρεωθεί η Επιτροπή να καταβάλει στη νυν αναιρεσείουσα, στο πλαίσιο της συντάξεως επιζώντων, την οποία αυτή δικαιούται να λαμβάνει, ποσοστό 35 % της συντάξεως λόγω αρχαιότητας την οποία εισέπραττε ο πρώην σύζυγός της κατά τον χρόνο θανάτου του.
   Προς στήριξη των αιτημάτων της, η αναιρεσείουσα προβάλλει ότι το Δικαστήριο Δημόσιας Διοίκησης δεν εξέτασε την αίτηση αυξήσεως του ποσού της συντάξεως με γνώμονα το άρθρο 25 της Οικουμενικής Διακηρύξεως των δικαιωμάτων του ανθρώπου και δεν εξέτασε την εν λόγω αίτηση με γνώμονα τη Συνθήκη της Λισσαβώνας, αυτή καθαυτή, η οποία αναγνωρίζει και κάνει σεβαστό το δικαίωμα των ηλικιωμένων να ζουν με αξιοπρέπεια και ανεξαρτησία και να μετέχουν στην κοινωνική και πολιτιστική ζωή.